මෙම උද්‍යානය ගොඩනැගීමේ දී උපදෙස් දී ඇත්තේ මහාචාර්ය පැට්‍රික් ගෙඩස් හා ක්ලිපර්ඩ් හොලිඩේ යන ප්‍රකට නගර නිර්මාණ ශිල්පීන් විසිනි. මෙම උද්‍යානය පිහිටු වීමට යටත් විජිත ලේකම්වරයාගෙන් අවසර ගෙන ඇත්තේ කොළඹ නගර සභාව විසිනි. මෙම භූමි භාගය හැඳින් වූ නම ලෙස ඇතැමුන් සර්ක්‍යුලර් නාමය පැහැදිලි කොට ඇති බව ඇතැම් ලේඛනවල සඳහන්ය. මෙම උද්‍යානයේ වූ කුඩා ලඳු කැලෑ එදා අබිසරු ලියන්නට සරු ආදායමක් ගෙන දෙන්නක් වී තිබිණ. මේ නිසා මුල් කාලයේ මේ උද්‍යානයට රාත්‍රී ජාමයේ පොලිසියෙන් නිතරම කඩා පැන ඇත. රාත්‍රී කාලයේ එකම දුරාචාර පුරයක් බවට මෙම භූමිය පත්ව තිබූ බව එකල පුවත්පත්වල පළ වූ ප්‍රවෘත්ති නිරීක්ෂණයේ දී පෙනී යයි. හොර සුරා අලෙවිකරුවන්ගේ තිප්පොළක් වී තිබූ මෙම භූමිය රාත්‍රියේ බජව් දැමීමට ද යොදා ගැනිණි. නගරවාසීන් විසින් එය තෝරා ගෙන තිබුණේ‍ මෙහි තිබූ ගස් කොළන්වලින් ලැබූ ආශ්වාදය ගෝල්ෆේස් පිට්ටනියෙන් ලබා ගත නොහැකි වූ නිසාය. ඊටත් වඩා තනිකරම පිටියක් වූ ගෝල්ෆේස් පිට්ටනියේ සැඟවීමට තැනක් නොතිබුණත් මේ භූමියේ වූ ගහ කොළට මුවා වී ඕනෑම දුරාචාරයක් කිරීමට කාටත් හැකියාවක් තිබුණි.
උද්‍යානය ගොඩනැගිමට උපදෙස් දුන්නේ කව්ද
පැට්‍රික් ගෙඩස් හා ක්ලිපර්ඩ් හොලිඩේ